जिनें दिनें मास्टर गौरीदत्त इस स्कूलै च नमें नमें आए दे हे—इक दिन प्रिंसिपल ने उनेंगी बुलाइयै आखेया—“दिक्खा ना तुन्दा अंगरेजी ते इतिहास पढ़ाने दा अपना गै ढंग ऐ। कालजें चा निकले दे छोकरे तुन्दा के मकाबला करगंन।” फी आखन लगे—“साढ़ी कुड़ी दसवीं पढ़दी ऐ, अंगरेजी ते इतिहास ते उसी जियां बड्डने गी पौंदे न। में ते पढ़ाई पढ़ाई थक्की गेआं। हून ते ओ मेरे कोला पढ़दी बी नईं। उसने ते उसदी माऊ ने हुन इयै समझी लेदा ऐ जे मिगी गै पढ़ाना नईं औंदा। जोरै कन्ने हसदे होई प्रिंसिपल साब ने आखेआ, “होग ते तुसें गी खेचल पर दो म्हीनें लेई बक्त कड्डना गै पौग।”